text: L'Ajuntament compensarà els grups amb més subvenció per premiar el seu esforç
  Calafell farà unes celebracions de Carnaval adaptades a la situació sanitària AJUNTAMENT DE CALAFELL
  Dissabte, 22 Gener 2022 21:52
  L'Ajuntament va aprovar en el ple d'aquest 20 de gener les bases per a la inscripció de carrosses i comparses. Un dels canvis més importants és que es limita el nombre de participants a un màxim de 150 persones per grup. L'ús de mascareta serà obligatori durant tot el recorregut en no poder garantir la distància de seguretat d'1,5 metres.
  Les bases estableixen que la temàtica, vestuari i música han de respectar la dignitat de les dones i les nenes i no cosificar ni sexualitzar els seus cossos. Tampoc poden ser masclistes ni lgbti-fòbics, a més d'haver de respectar la diversitat de l'orientació sexo-afectiva i d'identitat de gènere. A més, durant els actes de Carnaval estarà operatiu un punt lila per prevenir assetjaments, abusos i agressions sexuals, masclistes i lgbti-fòbiques, i actuar i oferir assessorament en cas que es produeixi algun d'aquests fets.